Mev Ronel Thorpe van Kathu, het na ‘n verbondenheid van 28 jaar aan die NCCRTVET RURAL COLLEGE – Kathu Kampus – die tuig aan die einde van Januarie 2017 neergelê.
Sy was 12 jaar lank die Afdelingshoof van Sakestudies aan dié Kollege.
Sy en haar man, Paul, wat albei Postmasburgers was, het destyds na Kathu verhuis waar hy aan die Kumba myn verbonde was tot en met sy aftrede ‘n paar jaar gelede.
Hulle het twee getroude seuns, Johan en sy gesin van Kimberley en Alfred en sy vrou wat in Somerset-Wes woon.
Die egpaar gaan nie ankers uit Kathu lig nie lig nie aangesien hulle hul “nessie opgegradeer en hulself deeglik daar tuisgemaak het”. Met Ronel wat ook nou meer los is,
sal die twee kleinkinders in Kimberley sekerlik meer van oupa en ouma te siene kry.
‘n Rustige en geseënde aftrede julle toegewens. Voorspoed!
Die Goue Gerwe het op 14 Februarie hulle rooi uitgehaal vir die Valentynsdag.Ds Steve van der Walt het geopen met ‘n Bybelstudie van Galasiërs 6 met die klem op verhoudings en dat ons mekaar se laste moet dra terwyl jy moet oppas dat jy self nie val nie.
Dames in hul rooi uitrustings gesellig saam.
Rooisand Biltong open in Kathu Village Mall
Jan en Caren Meyer het op Vrydag 17 Februarie 2017 hul derde Rooisand Biltong winkel geopen – hierdie keer in Kathu Village Mall.
Die eerste winkel is in November 2014 in Heritage Mall geopen en die tweede een in November 2015 in Kameeldoring Plein.
Jan sê dit was nog altyd sy droom om ‘n biltong winkel te hê en met die reuse sukses wat die eerste winkel behaal het, het sy droom net gegroei.
Die egpaar het in 2010 na Kathu verhuis van Bloemfontein af.
Caren is ‘n gekwalifiseerde modeontwerper en Jan het al die jare in die konstruksie bedryf gewerk.
Beide is egter baie betrokke by die biltong winkels, omdat hulle glo ‘n mens moet self betrokke wees om seker te maak dat jou besigheid goeie diens lewer en dat daar goeie gehalte produkte gelewer word.
Verder skryf hulle hul sukses aan God se genade toe en hulle is baie dankbaar vir elke klant se getroue ondersteuning.
Daar is tien verskillende biltong-produkte by Rooisand Biltong beskikbaar, sowel as speserye en marinades van Crown, speserye van Flippen Lekka en ‘free range’ eiers wat elke dag vars gelewer word deur Henk Jacobs van Kathu Farmyard.
Ronel en Danel Venter van Danellies Tuisgebak lewer ook heerlike tuisgebakte koekies en beskuit aan Rooisand Biltong.
Stoffel Liebenberg was die heel eerste klant en het ‘n bottel vonkelwyn ontvang.
Jan en Caren Meyer voor die nuwe Rooisand Biltong winkel.
ERA Kathu gee om
Henriëtte Matthysen, Adri Liebenberg en Sandra Hoebel van ERA Eiendomme Kathu het die Lenmed Kathu Privaat Hospitaal op Valentynsdag, Dinsdag 14 Februarie 2017 besoek, waar hulle pasiënte met blomme bederf het. Zander Krüger van Flowers Inn het die blomme ruikertjies opgemaak en was ‘n gemeenskapsprojek wat deur ERA Eiendomme Kathu gedryf is. Pasiënte het hierdie tikseltjie vrolikheid baie waardeer, terwyl baie van hulle nie gesond gevoel het nie. ERA Eiendomme het ook die personeel met kolwyntjies bederf en bedank vir hulle harde werk.
Students shut down Kathu Campus College
Een van oudste inwoners van Huis Jan Vorster oorlede
Southern Grill gee skaap weg